Световноизвестният оперен певец Камен Чанев: За пръв път получавам българска награда! | Impressio.dir.bg
Световноизвестният оперен певец Камен Чанев: За пръв път получавам българска награда!
Топ тенорът стана носител на наградата на Бургаските музикални празници "Емил Чакъров"
Автор: Еми Мариянска / 29 август 2018 / 16:01 2490 Прочита 1 Коментара
Камен Чанев. Сн. Фейсбук
11-ото издание на Бургаските музикални празници "Емил Чакъров" награди световноизвестния наш оперен певец Камен Чанев. На сцената на Летния театър в Бургас, той се представи в ролята на Калаф от операта на Джакомо Пучини "Турандот". Това е първата българска награда за звездния изпълнител, който е носител на много международни отличия. В света Чанев е един от десетината топ тенори на оперна сцена. Пял е в "Турандот" в цял свят - "като тръгнете от Канада и стигнете до Нова Зеландия", казва певецът.
Камен Чанев в операта "Турандот" /Сн. Личен архив на певеца/
На сцената на Пловдивската опера с приятелката си Таня Иванова /Сн. Личен архив на певеца/
Идол и учител на Чанев в музиката е великият бас Борис Христов. Преживява смъртта му като лична духовна загуба: "Борис Христов никога не си позволи да охули България! Само великият човек може да остане докрай цялостен в чувствата си - Борис Христов страстно обичаше България и българите, въпреки всичко!...", казва Чанев за своя учител.